b'\n_START_ARTICLE_\nKapp Borthen\n_START_PARAGRAPH_\nKapp Borthen er et nes som utgj\xc3\xb8r den vestlige begrensningen av Isfjellbukta langt s\xc3\xb8rvest i Wedel Jarlsberg Land og s\xc3\xb8rvest p\xc3\xa5 Spitsbergen, Svalbard. I nord ligger sletta Slam\xc3\xb8yra med et krigsminne fra andre verdenskrig, og i \xc3\xb8st isfjellbukta med brekanten til den store Vestre Torellbreen 3,5 km mot \xc3\xb8st._NEWLINE_P\xc3\xa5 stedet ligger en norsk fangsthytte (bistasjon) som ble oppf\xc3\xb8rt i 1919 eller 1920 av Alf Frantzen og Petter Trondsen for Northern Exploration Company, men den ble brukt som fangsthytte allerede i 1920, av Trondsen, hvoretter den antakelig bare ble brukt sporadisk. _NEWLINE_Anlegget inngikk i det som utgjorde Fangstfelt 4 (Calypsofeltet). Hytta ble brukt til norsk pelsdyrfangst i tiden f\xc3\xb8r andre verdenskrig. _NEWLINE_Det ligger ogs\xc3\xa5 et fryvrak p\xc3\xa5 stedet. Sysselmannen p\xc3\xa5 Svalbard f\xc3\xb8rer utvidet oppsyn og vedlikehold av anlegget, som inng\xc3\xa5r i de 50 mest prioriterte kulturminnene p\xc3\xa5 Svalbard.'